Diari Oficial de la Generalitat Valenciana


Sumari del DOGV 6262, del 07-05-2010 (2010/4640)

Notificació relativa a l'expedient de responsabilitat patrimonial número 115/2009.
----------------------------------------------------------------------------------

### Dades del document

Número de DOGV
:   6262

Data del DOGV
:   07-05-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/4640


Organisme emissor
:   Conselleria d'Infraestructures i Transport

Tipus de document
:   Anunci

Notificació relativa a l'expedient de responsabilitat patrimonial número 115/2009. [2010/4640]  
Hem rebut el seu escrit de reclamació de responsabilitat patrimonial i, d'acord amb el que establix l'article 42 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, per mitjà de la present posem en el seu coneixement:  
- La seua sol·licitud té registre d'entrada en la Diputació de València el 31 de juliol de 2009, i té entrada en la Conselleria d'Infraestructures i Transport el 13 de novembre de 2009.  
- El termini màxim per a resoldre el procediment que ens ocupa és de sis mesos, el còmput del qual començarà des de la data en què la sol·licitud haja tingut entrada en el registre de l'òrgan competent per a la seua tramitació. Així mateix, este termini quedarà interromput en els supòsits continguts en l'apartat 5 de l'article 42 de la Llei 30/1992.  
- El silenci administratiu serà negatiu, d'acord amb el que establix l'article 142.7 de la Llei 30/1992.  
- Se li ha assignat com a número d'expedient de responsabilitat patrimonial el 0115/2009, que haurà de citar-se en les successives comunicacions.  
D'altra banda, li comunique que la seua sol·licitud patix dels defectes més avall indicats, per la qual cosa el requerim perquè els esmene, en aplicació de l'article 71.1 de la Llei 30/1992, segons el qual «Si la sol·licitud d'inici no té els requisits de l'article anterior i els exigits, si és el cas, per la legislació específica aplicable, es requerirà l'interessat perquè, en el termini de 10 dies, esmene la falta o adjunte els documents preceptius, amb indicació que, si així no ho fera, es considerarà que ha desistit de la seua petició, amb la resolució prèvia que haurà de ser dictada en els termes que establix l'article 42». I l'article 6é del Reial Decret 429/1993, que aprova el Reglament dels procediments de les administracions públiques en matèria de responsabilitat patrimonial, segons el qual: «En la reclamació s'hauran d'especificar les lesions produïdes, la presumpta relació de causalitat entre estes i el funcionament del servici públic, l'avaluació econòmica de la responsabilitat patrimonial, si fóra possible, i el moment en què la lesió efectivament es va produir...».  
Així mateix, haurà de tindre's en compte, com establix l'article 46.2 i 3 de la Llei 30/1992, que:  
«2. Les còpies de qualssevol documents públics gaudiran de la mateixa validesa i eficàcia que estos sempre que hi haja constància que siguen autèntiques.  
3. Les còpies de documents privats tindran validesa i eficàcia, exclusivament en l'àmbit de l'activitat de les administracions públiques, sempre que la seua autenticitat haja sigut comprovada.»  
En concret, li comuniquem que ha d'aportar original o còpia compulsada amb l'original de la documentació següent:  
- Declaració de no haver interposat idèntica reclamació contra una altra administració pública, en via judicial o extrajudicial, penal, civil o administrativa, i declaració de no haver sigut indemnitzat pels mateixos fets per entitat pública, privada o asseguradora.  
- Acreditació de la realitat de l'accident. Haurà de remetre, si és el cas, atestat de força pública actuant o qualsevol altre document que acredite el sinistre.  
- Permís de conduir en vigor del conductor del vehicle en el moment del sinistre.   
- Permís de circulació del vehicle que suposadament va patir el perjuí.  
- Pòlissa de l'assegurança que emparava la circulació del vehicle.  
- Rebut del pagament de la prima de l'anualitat corresponent al moment de l'accident.  
- Valoració de danys i perjuís materials patits a causa de l'accident per mitjà de la presentació de la factura emesa pel taller que va efectuar la reparació, en la qual es detallen les quantitats que cal pagar per cada concepte i l'import total, i informe pericial degudament firmat, si n'hi haguera.  
Finalment, cal indicar-li que s'ha sol·licitat informe tècnic en relació amb els fets al·legats, d'acord amb el que establix l'article 10 del Reial Decret 429/1993, de 26 de març, sobre procediments de les administracions públiques en matèria de responsabilitat patrimonial i, així mateix, d'acord amb l'article 42.5 apartats a) i c) de la Llei 30/1992, es procedix a la suspensió del termini legal màxim legal per a resoldre i notificar la resolució, mentre es complix el que s'ha requerit.  
València, 23 de març de 2010.- L'instructor de l'expedient: Rafael García Álvarez.